การแข่งขัน ไทยแลนด์ ดีเวลล็อบเม้นท์ ทัวร์ ( ทีดีที) สิงห์ ทีดีที นครนายก 2017 สะสมเงินรางวัล ออเดอร์ ออฟ เมอริท รายการที่ 6 สนามวอเตอร์มิลล์ กอล์ฟ แอนด์ การ์ เด้นส์ ระยะ 7,234 หลา พาร์ 71 จ.นครนายก บริษัท สิงห์ คอร์เปอเรชั่น จำกัด สนับสนุนเงินรางวัล 6 แสนบาท จบรอบแรก ผู้นำร่วม 3 คนสกอร์ 5 อันเดอร์พาร์ 66 วันพฤหัสบดีที่ 21 กันยายน เป็นการเล่นรอบแรก ชลทิตย์ ชื่นบุญงาม วัย 19 จากนครปฐม รุกกี้หนุ่มเพิ่งเทิร์นโปรเมื่อเดือนพฤษภาคมปีนี้ กับสถิติเล่นไม่เคยตกรอบในทีดีที ทัวร์ เงินสะสมรวมอยู่อันดับ 13 ประเดิมไม่ผิดหวัง รั้งตำแหน่งผู้นำร่วมกับสวิงรุ่นพี่วัย 23 ทั้งคู่คือ วรสรณ์ สุวรรณพนัง จากสุราษฎร์ธานี และ ธาวิท พลไทย จากจันทร์บุรี อดีตแชมป์ ไทยแลนด์ พีจีเอ ชาเล้นจ์ ปี 2013 โดยนักกอล์ฟทั้งสามคน เก็บ 6 เบอร์ดี้ เสีย 1 โบกี้ ชลทิตย์ เผย "วันนี้ผมโชคดีถึงตีเหล็กไม่ดี แต่พัตต์ดีมากกับพัตต์เตอร์ตัวใหม่วันสุดท้ายคงสนุกสูสีทุกคนที่ไล่กันมามีโอกาสด้วยกัน " ขณะที่ ธาวิท กล่าว " เบอร์ดี้ไกล้ทุกหลุมไม่เกิน 6 ฟุตรอบสุดท้ายจะเล่นไปตามเกมตัวเองเคยแชมป์ที่นี่ด้วย " ส่วน วรสรณ์ ผู้นำจากแดนใต้ อีกคนกล่าวว่า " พัตต์เบอร์ดี้สว่นใหญ่เกินกว่า 10 ฟุตด้วยซ้ำมั่นใจตอนนี้คิดเพียงตีให้อยู่แฟร์เวย์ คิดว่าไม่น่ามีปัยหา " อันดับสี่ร่วม ตามอยู่หนึ่งสโตรก มี 3 คนคือ ณัฐดนัย เนื่องจากนิล,จิโรจ จันทร์อินทร์ และ ปุณณวิชญ ฮิรายามา สกอร์ 4 อันเดอร์พาร์ 67 ตามด้วยกลุ่มสกอร์ 3 อันเดอร์พาร์ 68 ตาม 2 สโตรก จากผลงานของ วุฒิพงศ์ สีหพันธ์ และ ปิยณัติ จุติเวช สว่น ฐิติพัฒก์ ผาธรรม วัย 28 ดับหนึ่งจากรอบคัดเลือกจบ 1 โอเวอร์พาร์ 72 อยู่อันดับ 41 ร่วมผ่านการตัดตัว จากการคัด-ออฟที่สกอร์ 2 โอเวอร์พาร์ 73 นำ 50 อันดับและเสมอไปเล่นต่อรอบสุดท้ายวันศุกร์นี้( 22 ก.ย. 60) เหลือผู้เล่น 57 คน กลุ่มแรกออกเวลา 7.00น. กลุ่มผู้นำออกเล่นด้วย ในเวลา 8.30 น. แชมป์รับ 6 หมื่นบาท สำหรับ การแข่งขัน กอล์ฟ ดีเวลล็อบเม้นท์ ทัวร์ ( ทีดีที) เป็นทัวร์รอง ไทยแลนด์ พีจีเอทัวร์ ให้โอกาสกับ ผู้เล่นอันดับ 41-60 ไทยแลนด์ พีจีเอ ทัวร์ ไฟนอล ออเดอร์ ออฟ เมอริท และไทยแลนด์ พีจีเอ ชาลเล้นจ์ ไฟนอล ออเดอร์ ออฟ เมอริท 2016 ,อันดับ 21-40 รี-เร้งกิ้งค์ ไทยแลนด์ พีจีเอ ทัวร์ ออเดอร์ ออฟ เมอริท และจากรี-แร้งกิ้งค์ ไทยแลนด์ ดีเวลล็อปเม้นต์ ทัวร์ปีนี้ ฯลฯ